cyanic-selkie/wikianc huggingface dataset:
Historija Hrvatske
Habsburška vlast
mini|150px|lijevo|Graničari iz [[Otočac|Otočca, u 18. vijeku dijela Vojne krajine]] U drugoj polovini 16. vijeka, velika područja Hrvatske i Slavonije uz granicu Osmanlijskog carstva pretvorena su u Vojnu krajinu, kojom je izravno zapovijedao bečki vojni štab. Kako je Vojna krajina opustjela, tamo su naseljeni kršćanski prebjezi s osmanlijske strane granice: Hrvati i Vlasi (koji su se kasnije nacionalno oblikovali kao Hrvati i Srbi), a naseljeni su i Nijemci i drugi.
Nakon što je Bihać pao 1592. godine, samo su mali dijelovi Hrvatske ostali slobodni. Preostalih oko 16.800 km2 nazivano je reliquiae reliquiarum olim inclyti regni Croatiae (ostaci ostataka nekad velikog hrvatskog kraljevstva). Osmanlijska vojska doživjela je svoj prvi veliki poraz u Hrvatskoj bitkom kod Siska 1593. godine. Izgubljena područja su postupno vraćena, osim velikog dijela današnje Bosne i Hercegovine.
U 18. vijeku je Osmanlijsko carstvo istjerano iz Mađarske i Hrvatske, dok je Austrija dovela svoje carstvo pod centralnu kontrolu. Kraljica Marija Terezija dobila je podršku Hrvata kroz Pragmatičnu sankciju i u ratu za austrijsko naslijeđe (1741-1748) i zauzvrat pripomogla Hrvatskoj.
mini|150px|lijevo|Hrvatski ban [[Josip Jelačić Bužimski]] Hrvatski narodni preporod krenuo je u 19. vijeku protiv germaniziranja, mađariziranja i italijaniziranja Hrvatske. Ilirizam je obuhvatio mnoge utjecajne ljude u Hrvatskoj 1830-ih godina i dalje, što je dovelo do reforme hrvatskog jezika i velikog razvoja kulture. Među najveće preporoditeljske uspjehe ubraja se ponovno uvođenje hrvatskog jezika kao službenog jezika u carskim upravnim jedinicama Dalmaciji i "Hrvatskoj i Slavoniji". Nakon što su Mađari osnovali svoju horvatsko-vugersku stranku, Ljudevit Gaj osniva "Ilirsku stranku". Međutim već dvije godine kasnije ilirsko ime je zabranjeno. Gaj je bio primoran promijeniti ime stranke u "Narodnu stranku". To je bio veliki udarac ilirskom pokretu, koji je težio okupljanju svih južnih Slavena pod ilirskim imenom i time utjecati na status Slavena u Monarhiji.
Nakon revolucije 1848. i stvaranja dvojne monarhije Austro-Ugarske, Hrvatska je izgubila autonomiju, iako je ban Josip Jelačić pomogao da se suzbije mađarski ustanak. Hrvatskoj je autonomija vraćena 1868. kroz Hrvatsko-ugarsku nagodbu, koja je, uprkos dobivenoj autonomiji u nekim područjima, bila ugovor na štetu Hrvatske.
Austro-ugarske vlasti nisu nikad dopustile spajanje svih hrvatskih zemalja, i pored želja stanovništva Hrvatske. Takav stav vlasti je sve više okretao Hrvate od odanosti Austro-ugarskoj Monarhiji. Ipak, zahvaljujući radu "narodnog bana" Ivana Mažuranića, Vojna krajina je vraćena u sastav Hrvatske, odnosno teritorijalno i upravno je postala dijelom carskih pokrajina Hrvatske i Slavonije. mini|150px|Hrvatska patriotska značka s početka [[Prvi svjetski rat|Prvog svjetskog rata]]
Kraljevina Jugoslavija
Malo prije kraja Prvog svjetskog rata (1918.), Hrvatski sabor je prekinuo veze s Austro-Ugarskom, koja je izgubila rat. Narodno vijeće države, vođeno idejama panslavenstva koje su se razvijale pedeset godina, pridružilo se Srbiji i Crnoj Gori, čime je stvorena Kraljevina Srba, Hrvata i Slovenaca. Odluku o ujedinjenju s Kraljevinom Srbijom i Kraljevinom Crnom Hrvatski sabor nikada nije potvrdio.
Kraljevstvo je prošlo kroz ključnu promjenu 1921. godine, kad je novi ustav centralizirao vlast u glavnom gradu Beogradu i prekrojio unutrašnje granice vodeći se geografskim i ekonomskim načelima, čemu se protivila Hrvatska republikanska seljačka stranka pod vodstvom Stjepana Radića. Stranka je bojkotirala vlast Srpske radikalne narodne stranke tokom čitavog perioda, osim 1925-1927. godine. Početkom 1925. djelovanje HRSS bilo je onemogućeno primjenom Zakona o zaštiti države. Stjepan Radić radikalno mijenja stranačko usmjerenje: prihvata monarhiju i Vidovdanski ustav i odriče se republikanizma. Stranka mijenja ime u Hrvatska seljačka stranka.
Radića je 1928. godine u parlamentu smrtno ranio srpski zastupnik Puniša Račić, što je izazvalo nemire u Zagrebu. Godine 1929. kralj Aleksandar je proglasio diktaturu i nametnuo novi ustav koji je između ostalog preimenovao zemlju u Kraljevinu Jugoslaviju.
Kralj Aleksandar je ubijen 1934. godine u atentatu radikalnih grupa (VMRO i Ustaški pokret) koje je prethodno protjerao. Hrvatska je dobila određenu autonomiju 1939. osnivanjem Banovine Hrvatske na osnovu sporazuma Cvetković-Maček. Militaristička vlast u Beogradu je propala 1941. godine, a Sile osovine ubrzo su osvojile Jugoslaviju.
Drugi svjetski rat
mini|Mapa NDH|300px Ustaše, hrvatska stranka radikalne desnice, došle su na vlast zbog podrške Sila osovine, te je 1941. godine stvorena Nezavisna Država Hrvatska pod vodstvom Ante Pavelića. Njegov marionetski režim donio je rasne zakone, osnovao osam koncentracijskih logora i pokrenuo kampanju za uništenje Srba, Židova i Roma, te svih jačih političkih protivnika, od kojih su hrvatski komunisti bili najbrojniji.
Početkom 1941. u Hrvatskoj se pojavio i antifašistički pokret, kojim je upravljala Komunistička partija Jugoslavije pod vodstvom Josipa Broza Tita, kao i u drugim dijelovima Jugoslavije. Srpska rojalistička gerila, četnici, borila se ispočetka protiv ustaša i uništavala Hrvate općenito, ali već od 1942. godine, kako je jačao partizanski pokret s komunistima na čelu počeli su sve otvorenije sarađivati s ustašama u zajedničkom cilju uništavanja partizana.
I ustaše i četnici sarađivali su sa Silama osovine i borili se protiv partizana. Partizanski pokret je brzo uhvatio maha širom NDH, pa su se u brdsko-planinskim, teže prohodnim područjima, stvorila veća područja pod partizanskom kontrolom (vidi Partizanske republike). Padom Italije 1943., dotad slabije i nekvalitetno naoružani partizani dolaze do većih zaliha oružja, što lahkog, što težeg, pa su se stvorili preduvjeti za naoružavanje većeg broja ljudi. Partizanski pokret se raširio po cijeloj zemlji, te je uz pomoć Crvene armije istjerao naciste i njihove pomagače u proljeće 1945. godine.
Država NDH je svoj kraj doživjela 17. maja 1945. na polju blizu mjesta Bleiburg u Austriji, gdje se prema prethodno postignutom dogovoru hrvatska vojska (200.000 vojnika), zajedno s mnoštvom civila (500.000 ljudi) koja se nekoliko dana probijala uz neprestanu borbu s partizanskim jedinicama, trebala predati engleskoj vojsci da bi se izbjegla osveta. Englezi krše dogovor i predaju te ljude partizanima. Sve završava "križnim putem", u kojem biva ubijen, do danas, neutvrđen broj ljudi.
Period Druge Jugoslavije
mini|240px|desno|Zastava SR Hrvatske Hrvatska je postala dio federalne Jugoslavije 1945. godine. Državom je upravljala Titova Komunistička partija. Hrvati su opet bili u manjini, ali je ustav iz 1963. uravnotežio moć u zemlji između dva naroda. Razvoj nakon 1965. doveo je do Hrvatskog proljeća 1970-71. godine, kad su zagrebački studenti demonstrirali za veća građanska prava i veću samostalnost SR Hrvatske. Režim je ugušio proteste i zatvorio političke vođe, ali to je dovelo do novog ustava iz 1974. godine, koji je republikama dao veća prava.
Nakon Titove smrti (1980.) pojavili su se politički, etnički i privredni problemi, a federalna vlada se raspadala. Rastući srpski šovinizam izazvao je negativne reakcije i otpore u Hrvatskoj.
Prvi slobodni izbori održani su 1990. godine, a pobijedila je stranka Hrvatska demokratska zajednica (HDZ) pod vodstvom Franje Tuđmana, koji je postao prvi predsjednik Hrvatske. HDZ je radio na osamostaljenju Hrvatske, čemu se protivila srpska manjina instrumentalizirana od strane srpskih krugova u Beogradu, okupljenih oko Udruženja književnika i Srpske akademije nauka i umetnosti. To je postupno dovelo do otvorenog neprijateljstva između dva naroda.
Ljeti 1990. srpsko stanovništvo se pobunilo u područjima Hrvatske gdje je imalo većinu i zasnovalo ono što će kasnije postati tzv. Republika srpska krajina. Uz Srbe je stala Jugoslavenska Narodna Armija (JNA). Sukob je dosegao vrhunac u tzv. "balvan-revoluciji", kad su pobunjeni Srbi blokirali saobraćajnice koje su spajale sjevernu i južnu Hrvatsku i pokrenuli oružane incidente.
Rat za nezavisnost
Hrvatska vlada je proglasila odvajanje od Jugoslavije 25. juna 1991. godine. Pod pritiskom međunarodne zajednice, na tu odluku je stavljen tromjesečni moratorij.
JNA je od početka 1990-ih bila već potpuno u službi srpskog programa i pod kontrolom Slobodana Miloševića. Svoju logistiku je stavila na raspolaganje srpskim snagama u SFRJ. Na područjima Hrvatske gdje je postojala srpska zajednica JNA i srpski agitanti (i mediji i pojedinci) su poticali i pozivali lokalne Srbe na pobunu, propagandom širili strah od novih hrvatskih vlasti, logistikom i oružjem pomagali pobunjeno stanovništvo u pobuni protiv Hrvatske. U više navrata JNA je intervenirala protiv hrvatske policije (snaga MUP-a), kad bi ove reagirale na pobunjeničke akcije; s time da su pobunjenička djela pokazivala terorističku prirodu: blokiranje saobraćajnica i protjerivanje hrvatskog i ostalog nesrpskog stanovništva. Sve ove akcije JNA su bile su, navodno, opravdane mirotvorstvom. srpske snage su se uvukle i u crnogorsko rukovodstvo, te su uvukle i Crnu Goru u svoja nedjela. srpska propaganda je djelovala i u drugim SFRJ republikama i pokrajinama, s ciljem slabljenja položaja Hrvatske (vidi više u članku rat u Hrvatskoj).
Hrvatsku je JNA pokušala prisilno zadržati okupacijom i tako izazvala rat koji će kasnije (u Hrvatskoj) postati poznat kao "Domovinski rat". Mnogi hrvatski gradovi, pogotovo Vukovar i Dubrovnik, našli su se na udaru srpskih snaga. Hrvatski sabor je prekinuo sve preostale veze s Jugoslavijom 8. oktobra iste godine Odlukom o raskidu državnopravnih veza s ostalim republikama i pokrajinama SFRJ.
Civilno stanovništvo je masovno bježalo iz ratne zone: stotine hiljada Hrvata pobjegle su ili protjerane s okupiranih područja i s graničnih područja sa Srbijom i Bosnom. Na mnogim mjestima vojska je prisilno istjerala stanovništvo (etničko čišćenje).
lijevo|mini|Predsjednik RH [[Franjo Tuđman]]
Vukovar, grad uz granicu sa Srbijom, bio je posve uništen tokom tromjesečne opsade, poznate kao bitke za Vukovar. Grad je krajem novembra 1991. godine pao u ruke JNA i paravojnih srpskih jedinica koji su zatim smaknuli više od hiljadu ljudi. Ipak, to je bio preokret u ratu. U toj bitki srpske snage su izgubile velik dio oklopnih snaga. Strane države počele su priznavati Hrvatsku kao samostalnu državu. Još 1991. Hrvatsku su priznale Slovenija, Litvnija, Latvija, Ukrajina, Island i Vatikan. Njemačka, Italija i Švedska su krajem decembra 1991, najavile priznanje. Polovinom januara 1992. Hrvatsku su priznale zemlje Evropske zajednice, EFTA-e i zemlje istočne Evrope (koje su to i prije namjeravale, ali su čekale poteze "velikih"). Slijedilo je veliko priznavanje od strane arapskih zemalja. Nakon toga Hrvatsku je priznala i Rusija. Posljednji su, od svjetski značajnih zemalja, s dosta zakašnjenja, Hrvatsku priznali Izrael i SAD.
Ruda
mini|[[Željezo|Željezna ruda]] mini|Ruda [[Mangan|mangana]] mini|Ruda [[Olovo|olova]] mini|Ruda [[Zlato|zlata]]
Ruda je smjesa stijena, koje sadrže različite komponente ili minerale, a što ih čini dovoljno vrijednim za njihovu eksploataciju iz zemlje (Pogledajte: Rudarstvo). Svaka ruda mora sadržavati minerale koji su:
Historija Hrvatske
Rat za nezavisnost
Došao je period relativnog zatišja, a Ujedinjeni narodi su uvodili primirja između ukopanih neprijatelja. JNA se povukla iz Hrvatske u Bosnu i Hercegovinu, gdje je zatim počeo novi rat. Tokom 1992. i 1993. godine Hrvatska je primila hiljade izbjeglica iz Bosne i Hercegovine.
Hrvatska je u nekoliko navrata oslobađala dijelove svoje teritorije. Međutim, moćnici međunarodne zajednice su svaku hrvatsku oslobodilačku akciju spriječili i zaustavljali diplomatskim pritiscima, a nerijetko se prijetilo i sankcijama.
Ruda
Naslage ruda su naslage minerala, koje su ekonomski isplative za vađenje. Naslage minerala, također, mogu sadržavati neke neželjene sastojke mineralizacije, koji su neekonomični resursi.
Historija Hrvatske
Rat za nezavisnost
Krajem 1991. oslobođene su velika područja u zapadnoj Slavoniji, i time se spriječilo odsijecanje Hrvatske kod Virovitice. Godine 1992. je oslobođen dio dubrovačkog zaleđa i zaleđe poluostrva Pelješca; u brzoj akciji je oslobođena Miljevačka zaravan, a u akciji "Maslenica", zadarsko i šibensko zaleđe, i time se spriječilo rezanje Hrvatske kod Biograda i Podvelebitja. Godine 1993. u akciji "Medački džep", oslobođena je okolina Gospića.
Ruda
Rudni minerali su, generalno, oksidi, sulfidi, silikati ili "slobodni" metali (kao što je bakar), koji se obične ne nalaze u Zemljinoj kori ili "plemeniti" metali (koji se obično ne nalaze u smjesama), kao što je zlato. Rude moraju biti procesuirane kako bi se iz njih ekstraktovao i odvojio metal, koji je od interesa, od otpadnih stijena, kao i iz mineralne rude.
Rude nastaju pomoću raznih geoloških procesa.
Historija Hrvatske
Rat za nezavisnost
Vojni sukobi u Hrvatskoj opet su se pojačali 1995. godine. U proljeće je operacijom "Bljesak" oslobođena zapadna Slavonija. Početkom augusta 1995. Hrvatska je pokrenula operaciju "Oluja" i munjevito oslobodila najveći dio okupiranih područja (na kojima je uz obilatu pomoć Srbije, bila uspostavljena tzv. Republika srpska krajina), dok je srpsko stanovništvo (oko 350.000) masovno pobjeglo u Srbiju i BiH. Par mjeseci kasnije, Dejtonskim sporazumom okončan je rat. Preostali dio Hrvatske, odnosno istočni dio Slavonije koji nije oslobođen u "Bljesku" i "Oluji" 1998. godine mirnom reintegracijom je vraćen u političko-pravni sistem Republike Hrvatske.
Nakon smrti Franje Tuđmana nastavljen je ekonomski oporavak i obnova ratom uništenih područja. Hrvatska se učlanila u važne regionalne i međunarodne organizacije. Zatražila je i članstvo u Evropsku uniju, u koju je primljena 2013. godine.
Christiaan Huygens
Christiaan Huygens (Kristijan Hajgens) (14. april, 1629 – 8. juli, 1695), bio je holandski matematičar, astronom i fizičar; rođen u Hagu. Studirao je pravo na Univerzitetu u Leidenu i na Orange Colledge u Bredi prije nego što se posvetio nauci. Historičari često poistovjećuju Huygensa sa naučnom revolucijom.
Huygens je relativno malo priznat po svojoj ulozi u razvoju modernog integralnog i diferencijalnog računa. Zapamćen je i po tome što je tvrdio da se svjetlost sastoji od talasa. Godine 1655. otkrio je Saturnov mjesec Titan. Također je ispitivao Saturnove prstenove, i 1656. otkrio da se prstenovi sastoje od stjena. Iste godine otkrio je i opisao maglinu Orion. Njegov crtež, prvi takve vrste, magline Orion objavljen je u Systema Saturnium 1659. Koristeći moderan teleskop uspio je da izdvoji iz magline različite zvijezde. (Svijetla unutrašnjost magline Orion nosi ime „Huygensova regija“ u njegovu čast.) Također je otkrio nekoliko interstelarnih maglina i neke dvojne zvijezde.
Na nagovor Blaise Pascala, Huygens je napisao prvu knjigu o teoriji vjerovatnoće, koju je objavio 1657.
Radio je i na izradi tačnog sata, koji bi bio pogodan za pomorsku navigaciju. Godine 1658. objavio je knjigu pod nazivom Horologium. Njegovo otkriće sata s klatnom (koji je patentirao 1657) bilo je prekretnica u računanju vremena. Matematičke i praktične detalje svojih otkrića objavio je u Horologium Oscillatorium 1673.
Huygens je razvio i sat sa balansnom oprugom, gotovo istovremeno, mada nezavisno od Robert Hookea, ali spporovi oko ovog otkrića i ko je za to zaslužan su trajale vijekovima. Međutim, u februaru 2006. otkrivene su izgubljene Hookeove pisane bilješke sa sastanaka Kraljevskog društva u jednoj ostavi u Hampshireu, i po tim bilješkama je utvrđeno da je Hooke prvi otkrio balansnu oprugu.
Huygens je razmišljao i o životu na drugim planetama. U svojoj knjizi Cosmotheoros, zamišljao je kako svemir buja od života, vrlo sličnog životu na Zemlji u 17. vijeku. Liberalna klima u Holandiji je ohrabrivala ovakve spekulacije. Za razliku od njega, filozof Giordano Bruno, koji je također vjerovao u postojanje života u drugim svjetovima, je zbog tih verovanja spaljen na lomači 1600. godine.
Godine 1675. Huygens je patentirao džepni sat. Izumio je brojne druge naprave i postupke.
Huygens se vratio u Hag 1681. poslije teške bolesti. Pokušao je da se vrati u Francusku 1685, ali je izdavanje Nantskog edikta (koji je ukinuo vjersku toleranciju) spriječilo njegovu namjeru. Huygens je umro u Hagu 8. jula 1695
Remy Zero
Remy Zero je band alternativnog rocka iz Alabame, kojeg čine:
Prije snimanja ikakvog albuma, Radiohead se našli njihovu demo kasetu, te ih pozvali da učestvuju u turneji po SAD-u za promociju albumaThe Bends. Poslije toga, preselili su se iz Birminghama (Alabama) u Los Angeles (Kalifornija), kako bi snimili svoj prvi album. Nekoliko članova banda su postali nostalgični, jer su se morali otići iz Alabame.
Njihov prvi album, Remy Zero, je primio loše kritike, te je i loše prodavan. Naredni album, Villa Elaine, je bio mnogo uspješniji. Villa Elaine je snimljen, kada je band živio u Hollywoodu, u stanu istog naziva. Treći allbum grupe Remy Zero je bio The Golden Hum, koji je, također, dobro prošao kod kritičara i publike. 30-sekundni odsječak pjesme "Save Me", iz slbuma The Golden Hum, je iskorišten kao glavna pjesme u WB-ovom serijalu Smallville. Muzika Remy Zero-a je također bila i na KRCW-ovom radio show-u Jutro postaje elektronsko. Njihova najnovija pjesma "Fair" iz albuma Villa Ellaine i iskorištena u filmu Garden State.
Remy Zero su se probili nakon albuma The Golden Hum. Mnogi članovi banda su se pridružili novim bandovima. Shelby i Cinjun Tate su osnovali Spartan Fidelity, Jeffrey Cain se pridružio bandu Isidore, a Gregory Slay se pridružio Sleepwellu.
Maja (mitologija)
Maja (grč. Μαῖα, Maĩa) božica je iz grčke mitologije, Plejada, planinska božica i božica polja. Najstarija je i najljepša Plejada.
Maja je kćerka Atlanta i njegove rodice, Plejone. Rođena je na brdu Kileni u Arkadiji, kao i njene sestre. mini|190px|Maja, vaza
Olimpijski sport
desno|mini|Takmičenje u streličarstvu održano tokom [[Olimpijske igre 2004.|Olimpijskih igara 2004. u Atini. Izostavljeno iz olimpijskog programa nakon igara 1920. u Antwerpu, ponovno je vraćeno 1972.]] Olimpijski sportovi su sportovi u kojima se sportisti takmiče na ljetnim i zimskim olimpijskim igrama. Ljetne olimpijske igre 2012. su uključivale 26 sportova, a za Olimpijske igre 2016. su dodana još dva. Zimska olimpijske igre 2014. su uključivale sedam sportova. Broj i vrste takmičenja se mogu djelimično razlikovati od jednih olimpijskih igara, do drugih. Svaki olimpijski sport je predstavljen međunarodnim upravljačkim tijelom, to jest međunarodnom federacijom (IF). Međunarodni olimpijski komitet (MOK) uspostavlja hijerarhiju sportova, disciplina, i događaja. U skldu sa ovom hijerarhijom, olimpijski sportovi mogu biti podijeljeni na višestruke discipline, koje često mogu pretpostavljene kao različiti sportovi. Primjeri uključuju plivanje i vaterpolo (discipline vodenih sportova, koje zastupa Svjetska plivačka federacija), ili umjetničko klizanje i brzo klizanje (discipline klizanja, koje predstavlja Međunarodna klizačka unija). Sukcesivno, discipline mogu biti dalje podijeljene u takmičenja za koja se zapravo dodjeljuju medalje. Sport ili disciplina su uključeni u olimpijski program ako MOK odredi da su zastupljeni širom svijeta, to jest, da je broj zemalja u kojima postoje takmičenja iz tih sportova pokazatelj učestalosti prakse tog sporta.
Maja (mitologija)
Rimska mitologija
U rimskoj mitologiji, Maja je povezivana s božicom zvanom Maia Maiestas, također poznatom kao Fauna, Bona Dea ili Ops. Po njoj je nazvan mjesec maj, a bili su joj posvećeni prvi i petnaesti dan tog mjeseca.
Studija u ružičastom
"Studija u ružičastom" prva je epizoda TV-serije Sherlock prikazana 22. jula 2010. na britanskim kanalima BBC One i BBC HD. Upoznaje gledaoce s glavnim likovima koji rješavaju svoj prvi zajednički slučaj o misterioznom ubistvu. Djelimično se zasniva na prvom Doyleovom romanu o pustolovinama Sherlocka Holmesa Studija u grimizu.
Scenarij za epizodu napisao je Steven Moffat, koji je ujedno i ko-kreator serije. Epizodu je prvobitno režirao Coky Giedroyc, te je trebala služiti kao pilot za Sherlocka. Međutim, BBC je odlučio da ne prikazuje pilot epizodu, već je odmah naručio sezonu od tri epizode, svaka u trajanju od 90 minuta. Epizoda je ponovo snimljena, a ovog puta ju je režirao Paul McGuigan. Britanski odbor filmske klasifikacije (skraćeno BBFC) ocijenio je pilot epizodu prikladnom za osobe starije od 12 godina, te se ista može pronaći kao dodatak na DVD-u izdanom 30. augusta 2010.
Radnja
John Watson (Martin Freeman) vojni je ljekar, koji se nedavno vratio iz vojne službe u Afganistanu. Nakon što mu bivši kolega s Bartsa govori da je druga osoba koju je sreo da traži stan, upoznaje ga sa Sherlockom Holmesom (Benedict Cumberbatch). Nakon što impresionira Watsona svojim deduktivnim vještinama, Watson mu pristaje biti cimer za stan u ulici Baker 221B koga iznajmljuje gđa Hudson (Una Stubbs). Policija je, u međuvremenu, zapanjena nizom čudnih smrtnih slučajeva koji se najbolje mogu opisati kao "serijska samoubistva". Sherlock odlazi na mjesto zločina da bi pregledao novu žrtvu u nizu – damu u ružičastom imena Jennifer Wilson. Sherlock zaključuje da je Jennifer bila serijska preljubnica u nesretnom braku. Za razliku od drugih žrtava, ostavila je bilješku tako što je napisala "Rache" na podu prostorije u kojoj je pronađena. Sherlock ignorira savjet forenzičara Andersona da je žrtva napisala njemačku riječ za "osvetu", već zaključuje da je Jennifer preminula prije nego što je mogla napisati "Rachel". Holmes na žrtvinoj nozi pronalazi blatne mrlje koje su prouzrokovali točkovi kovčega koga je vukla, te time zaključuje da žrtva nije iz grada. Pošto kovčeg nije bio u blizini žrtve, Holmes ga kasnije uspješno pronalazi bačenog u obližnjem području. U međuvremenu John prima poziv iz telefonske govornice i biva odveden u prazno skladište, gdje mu se predstavlja čovjek koji za sebe govori da je Sherlockov "nadneprijatelj". Nudi mu novac da špijunira Sherlocka no Watson tu ponudu odbija. Čovjek mu govori da mu terapeutkinja nije u pravu, te da nema posttraumatski stresni poremećaj, već mu rat čak nedostaje.
Kad se John vrati u stan u ulici Baker 221B, Sherlock od njega traži da pošalje SMS na broj žrtve u ružičastom, nadajući se da ubica i dalje ima njen telefon, te da će zasigurno reagirati. Dok čekaju u lokalnom restoranu, Sherlock primijećuje taksi, te odluči krenuti u potjeru koristeći detaljno znanje Londona kako bi ga pješice ulovio. Međutim, kada ga na poslijetku ulove, ispostavlja se da je putnik samo turist iz Sjeverne Amerike koji je upravo došao u Ujedinjeno Kraljevstvo. Misleći da je Sherlock uskratio dokaze, Lestrade odluči pretražiti Sherlockov stan ne bi li našao drogu. Holmes tačno pretpostavi da je "Rachel" zapravo lozinka za adresu e-pošte žrtve u ružičastom, te da je telefon namjerno podmetnula ubici kako bi ga mogli locirati koristeći signal GPS-a. John saznaje da signal dolazi iz njihovog stana, te u prostoriju ulazi gđa i govori Sherlocku da ga taksi čeka ispred stana. Holmes se sreće s taksistom (Phil Davis), koji na licu mjesta priznaje ubistva ali kaže da samo razgovara sa žrtvama a one se same ubiju. Izaziva Sherlocka da riješi njegovu zagonetku, na što Sherlock pristaje. Nakon što ga odvodi u praznu fakultetsku zgrada, pokazuje mu dvije bočice s identičnim pilulama. Govori da je jedna pilula potpuno bezopasna, dok je druga otrov. Govori žrtvama da izaberu, a ako odbiju, samo će ih ubiti.
Sherlock kasnije zaključuje da je taksista "otuđeni" otac, dijagnosticiran s kobnom bolešću prije tri godine. Priznaje mu da ga je kontaktirao Sherlockov "obožavatelj" i odlučio da mu bude sponzor, plaćajući mu za svako ubistvo kako bi novac obezbijedio djeci. Sherlock zaključuje da je pištolj zapravo upaljač i krene ići. Međutim, taksista insistira da izabere pilulu kako bi vidio da je Sherlock u stanju riješiti misteriju. John je, u međuvremenu pratio GPS signal do Holmesove lokacije i sa prozora uporedne zgrade ubija taksistu. Taksista mu na samrti otkriva identitet svog sponzora izustivši ime "Moriarty". Nakon dolaska policije, Sherlock počinje deducirati činjenice o ubici, te govori Lestradeu da ignorira sve što je rekao nakon što shvati da je u pitanju Watson. Pri odlasku sreću čovjeka koji je ranije oteo Watsona. Ispostavlja se da je čovjek u stvari Sherlockov stariji brat, Mycroft (Mark Gatiss) i John shvata da mu je Mycroft ponudio novac za špijunažu jer je istinski bio zabrinut za Sherlocka. Mycroft zatim govori sekretarici Antheji (Lisa McAllister) da pojača prioritet njihovog nadgledanja.
Emitovanje
"Studija u ružičastom" prvi put je emitovana 25. jula 2010. na britanskom kanalu BBC One. Sutradašnje brojke gledanosti pokazale su da je epizodu gledalo 7,5 miliona osoba na kanalima BBC One i BBC HD. Konačne broje su pokazale da je epizodu gledalo 9,23 miliona osoba, što je predstavljalo udio od 28,5% sveukupne britanske publike. Epizoda je dobila 87 na Appreciation Index-u kojim se mjeri nivo zahvalnosti publike prema programu koji su gledali. Epizoda je preuzeta 1,403 miliona puta na BBCjevom iPlayeru, učinivši ga trećim po broju preuzimanja od 2010.
Rupi Kaur
mini|Rupi Kaur Rupi Kaur (rođena 4. oktobra 1992.) je kanadska pjesnikinja, ilustratorica, fotograf i autorica. Rođena u Pendžabu u Indiji,
Biografija
Kaur je mlada imigrirala u Kanadu sa svojom porodicom. Poezijom je počela da se bavi 2009. godine i postala je istaknuta na Instagramu, da bi na kraju postala jedna od najpopularnijih "Instapjesnikinja" kroz svoje tri zbirke poezije.
U martu 2015, kao dio svog univerzitetskog fotografskog projekta, Kaur je objavila seriju fotografija na Instagramu na kojima se prikazuje sa mrljama od menstrualne krvi na odjeći i posteljini. Instagram je uklonio sliku, kao odgovor na to, Kaur je napisala viralnu kritiku na račun kompanije. Kao rezultat incidenta, Kaurina poezija je dobila više pažnje i njena prvobitno samoizdata debitantska zbirka, Med i mlijeko ( Milk and Honey, 2014), ponovo je štampana sa širokim komercijalnim uspjehom.
Uspjeh Mlijeka i meda pokazao se zabrinjavajućim za Kaur dok se borila tokom stvaranja nastavka, Sunce i njeno cvijeće (2017). Osjećaj izgaranja pojavio se nakon objavljivanja, ali je ubrzo splasnuo. Želja da osjeti manji pritisak za komercijalnim uspjehom utjecala je na njenu treću zbirku, Home Body (2020) – djelimičan odgovor na pandemiju COVID-19. Smatra se da je dio grupe "Instapoezija", a Kaurin rad je po svojoj prirodi pojednostavljen i istražuje južnoazijski identitet, imigraciju i ženstvenost; njeno djetinjstvo i lični život koji služe kao izvori inspiracije. Crteži prate njenu poeziju sa oštrim temama.
Kaurina poezija je naišla na različite kritike te je bila predmet čestih parodija, a pratile su je i tvrdnje o plagijatu od strane kolega "Instapoeta" i uznemiravanje od strane internet trolova. Međutim, njena popularnost je upoređena sa popularnošću pop zvezde, a Kaur je hvaljena zbog uticaja na modernu književnu scenu,. Uvrštena je na liste čestitki na kraju godine od strane BBC-a i Ellea ; "The New Republic" ju je kontroverzno nazvala "Piscom decenije". mini|Kaur čita odlomak iz zbirke Mlijeko i med
Umjetnost i uticaj
Budući da Gurmukhi pismo nema koncept odvojenih malih i velikih slova, njen rad je napisan isključivo malim slovima, koristeći samo tačku kao oblik interpunkcije; Kaur piše na ovaj način u čast pandžabskog jezika. Rekla je da uživa u jednakosti slova i da stil odražava njen pogled na svijet. Iskustvo učenja engleskog jezika nakon preseljenja u Kanadu i studiranja poezije takođe je imalo značajan uticaj, što je kasnije omogućilo da njen rad bude dostupan čitaocima koji uče engleski. Kaur je naglasila odnos svoje poezije prema južnoazijskoj kulturi – do te mjere da joj je dosadilo da je zapadni čitaoci u potpunosti razumiju.
Njene pesme često završavaju ili završnom kurzivom koji ili identifikuje svoju publiku ili artikuliše njenu temu ili njeno ime. U svom članku za The Globe and Mail, Tajja Isen je ovo opisala kao Kaurin "pokret sa zaštitnim znakom" i uporedila ga sa upotrebom hashtaga. Kaurin stil se kreće od aforističnog, inspirativnog i ispovjednog, iako njene pjesme nisu "100 posto autobiografske" - fiktivni elementi su često neprozirni u pogledu njihove autentičnosti. Kaurino djetinjstvo: njen prevrtljiv temperament, njen Sikh identitet i tatin aktivizam – što je uključivalo Kaur da učestvuje u protestima kao dijete – uticali su na njene pjesme.
Patuljasta kolisa
Patuljasta kolisa lat. Colisa lalia) je najmanja riba roda Colisa i jedna od najmanjih predstavnika porodice Osphronemidae (dvodihalice). Originalna postojbina su joj zarasle stajaće i sporotekuće vode Indije, a u Evropu su kao akvarijumske ribe unesene još 1903. godine.
Međunarodne organizacije
Međunarodne organizacije su stabilan skup normi i pravila namijenjenih da upravljaju ponašanjem država i drugih aktera u međunarodnom sistemu. Organizacije mogu biti osnovane ugovorom ili biti instrumenti regulisani međunarodnim pravom i posjedovati svoj pravni subjektivitet, kao što su Ujedinjene nacije, Svjetska zdravstvena organizacija i NATO. Međunarodne organizacije se sastoje prvenstveno od država članica, ali mogu uključivati i druge subjekte, kao što su druge međunarodne organizacije.
Patuljasta kolisa
Srebrenasto obojeno tijelo mužjaka je ovalno i prošarano blago nakošenim crvenim i plavim prugama. Leđno i analno peraje je crvenkasto sa rasutim krvavocrvenim tačkicama. Kod mužjaka je leđno peraje na kraju zaoštreno, a kod ženke zaobljeno. Grudna peraja su duga i tanka, a predstavljaju osjetljivo čulo opipa. Tijelo ženke je neugledne, sive boje, zbog čega su one sve rijeđe u nespecijaliziranim akvarističkim prodavnicama. Kako joj i samo ime kaže, odrasle ribe ne rastu više od 7 cm, s tim da su mužjaci veći od ženki.
Prosječan životni vijek kolisa odgajanih u akvarijumu iznosi četiri godine. Najmanja preporučena zapremina akvarijuma je 60 l, ali više je uvijek bolje. Kreću se uglavnom sredinom i površinom akvarijuma, te u kratkim intervalima izlaze na površinu kako bi uzele određenu količinu kisika iz vazduha. Kolisama se zato mora omogućiti svjež i topao zrak iznad površine vode, a tu svrhu može poslužiti i vazdušna pumpa. Idealna temperatura kreće su u granicama od 26 do 28°C. Patuljaste kolise su vrlo plašljive i stidljive ribe, pa im se mora omogućiti dosta vodenog bilja za skrivanje. Na povšini je poželjna određena količina plutajućeg bilja. Tamnije dno ističe intenzivne boje mužjaka.
Međunarodne organizacije
Neke od značajnijih međunarodnih organizacija su: Ujedinjene nacije (UN), Organizaciju za evropsku sigurnost i saradnju (OSCE), Banka za međunarodna poravnanja (BIS), Vijeće Evrope (COE), Međunarodna organizaciju rada (ILO) i Međunarodna organizaciju kriminalne policije (INTERPOL).
Patuljasta kolisa
Nisu osjetljive po pitanju prehrane. Omnivori su i prihvataju hranu biljnog i životinjskog porijekla. U prirodi se hrane tubifeks crvićima, larvama komaraca, slatkovodnim račićima, a ponek će i čupkati alge.
Kolise su miroljubive ribe i mogu se gajiti sa svim takvim ribama. Ribe poput tetrazona mogu izgrickati njihova osjetljiva grudna peraja, a kako sijamski borac u svim labirintovkama vidi konkurenciju, ni on ne bi trebao biti u akvarijumu sa kolisama. Mužjaci znaju potjerati druge mužjake ili ženke, ali to se ne može nazvati agresijom. Plaše ih galsni zvukovi. Zahtjevaju visoku kvalitetu akvarijumske vode. Voda slabije kvalitete uzrokuje pojavu kožnih bolesti, kao što je ihtioftirijaza. Ona se uspješno liječi zagrijavanjem vode, budući da kolise sa lakoćom podnose temperature do 29°C.
Međunarodne organizacije
Historija
Prva i najstarija međunarodna organizacija bila je Međunarodna unija za telekomunikacije (osnovana 1865.). Prva opća međunarodna organizacija, koja se bavila raznim pitanjima, bila je Liga naroda. Ujedinjene nacije su slijedile ovaj model nakon Drugog svjetskog rata.
Uloga međunarodnih organizacija
Uloga međunarodnih organizacija pomaže u postavljanju međunarodne agende, posredujući u političkom pregovaranju. Također, obezbjeđuju mjesto za političke inicijative i djeluju kao katalizator za formiranje koalicije. One olakšavaju saradnju i koordinaciju među zemljama članicama. Osim toga, promovišu globalne inicijative usmjerene na smanjenje nejednakosti.
Patuljasta kolisa
Proces mrijesta kolisa je isti kao kod ostalih predstavnika porodice dvodihalica. Do mrijesta neće doći ako polno zreo par nije potpuno uparen. U mrijestilištu se moraju postaviti mjesta za skrivanje ženke. Ukoliko su uslovi ispunjeni, mužjak će početi sa gradnjom pjenastog gnijezda. Površina vode mora biti potpuno mirna, a od pomoći su mu plutajuće biljke. Završeno gnijezdo je prečnika četiri do pet centimetra i visoko dva do tri centimetra. Gradnja gnijezda može trajati cijeli dan. Par izbaciva i oplođuje ikru dok drhte ispod gnijezda. Ikra lagano pada na dno akvarijuma, a mužjak je zatim nježno sakuplja ustima i ubacuje u sačinjeno gnijezdo. Odrasla ženka položi od 300 do 800 komada sitne, bjeložućkaste ikre. Ženka se vadi iz akvarijuma nakon mrijesta, brigu o ikri preuzima mužjak. Inkubacija traje dva do tri dana, nakon čega se legu ličinke. Prvih dana hrane se na račun žumanjčane kesice, a kasnije tek izleženim artemijama.
Međunarodne organizacije
Regionalne organizacije
Međunarodne organizacije obično u svom članstvu imaju države iz cijelog svijeta, međutim u nekim slučajevima organizacije imaju geografska ograničenja, kao što su Evropska unija, Afrička unija i NATO.
Bečki kongres je 1815. godine osnovao najstariju regionalnu organizaciju - Centralnu komisiju za plovidbu Rajnom.
Agencije Ujedinjenih nacija
Ujedinjene nacije organiziraju svoj rad u agencije, kao što je Agencija za humanitarnu pomoć Ujedinjenih nacija, koja se općenito smatra međunarodnom organizacijom sama po sebi.
Osim toga, Ujedinjeni narodi imaju specijalizirane agencije koje su organizacije unutar sistema Ujedinjenih naroda, koje imaju svoje države članice i njima upravljaju nezavisno. Primjeri uključuju međunarodne organizacije koje su prethodile UN-u, kao što su Međunarodna unija za telekomunikacije i Svjetski poštanski savez, kao i organizacije koje su nastale nakon UN-a kao što je Svjetska zdravstvena organizacija.
Međunarodne nevladine organizacije
Međunarodne organizacije se ponekad nazivaju međuvladinim organizacijama, kako bi se razjasnila razlika od međunarodnih nevladinih organizacija (NVO). To uključuje međunarodne neprofitne organizacije kao što su Svjetska organizacija izviđačkog pokreta, Međunarodni komitet Crvenog križa i Ljekari bez granica, kao i lobističke grupe koje zastupaju interese multinacionalnih korporacija.
Sirena (čvor)
SAD
NGC 3515
NGC 3515 (također poznat kao IRAS 11018+2829, MCG 5-26-44, PGC 33467 i UGC 6139) je galaksija koja je udaljena oko 401 milion sg od Zemlje i nalazi se u sazviježđu Mali lav. Najveći prečnik je 0,90 (105 hiljada sg) a najmanji 0,7 uglovnih minuta (82 hiljade sg). Prvo otkriće je napravio Jean Marie Edouard Stephan 20. aprila 1882. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Klaun botia
Klaun botia je slatkovodna riba, u prošlosti svrstavana u rod Cobitis i u rod Botia, a danas je jedini predstavnik roda Chromabotia. U prirodi se nalazi u vodama Indonezije, ostrva Borneo i Sumatre. Popularna je vrsta akvarijumskih riba, kako zbog svog zanimljivog izgleda i zapanjujuće inteligencije, tako i zbog korisnih prehrambenih navika.
Tijelo ribe je horizontalno izduženo, glava velika, a usta obrubljena brčićima. Boja tijela varira od svjetle pa do crvenkaste nijanse narančaste. Narančasto tijelo vertikalno sijeku tri debele, crne pruge. Prva pruga pruža se od vrha glave, prelazi preko oka i spaja sa istom prugom s druge strane. Druga, deblja pruga omotava se oko tijela ribe, u predjelu grudi, između glave i leđnog pereja. Posljednja pruga obuhvata leđno peraje i ostatak tijela, sve do repnog peraja. Razlikovanje spolova je vrlo teško - jedina sigurna odlika ženki je širi trbuh. Zanimljivo je da ove ribe posjeduju oštru bodljicu skrivenu u predjelu ispod očiju. Upravo zbog te bodljice ne preporučuje se transport ribe u običnim kesicama, već ili u u nekoliko kesica ili bolje u čvrstoj posudi.
Traži besprijekornu čistu i kisikom bogatu vodu, a kako dolaze iz brzih rijeka i potoka, drago im je i jako strujanje vode. Temperatura može da se kreće između 25 i 30°C. Njihovi sustanari ne smiju biti agresivne ribe, inače će početi odbijati hranu i povući se. Pri lošim akvarijumskim uslovima ili naglom mijenjanju hemizma vode prilikom useljavanja u akvarijum za očekivati je da obole od ihtioftirijaze (bolest koja se prepoznaje po bijelim tačkicama). Baš poput paleatusa koji svojim ponašanjem indiciraju nedostatak kisika u vodi, klaun botije predstavljaju odlične pokazatelje lošeg kvaliteta vode.
Klaun botia je riba dna, a po pitanju ishrane nije izbirljiva. Omnivor je i prirodi se hrani puževima, malim beskičmenjacima, larvama insekata, crvićima, slatkovodnim račićima i biljnom hranom. U akvarijumu joj je omiljena hrana namijenjenja mesojedima i razne vsrte sušenih crvića. U akvarijum je unesena kada se otkrila njena sklonost da jede puževe tako što ih jednostavno isisa iz kućice, što ju je učinilo vrlo popularnom i u akvaristici korisnom ribom. Njihovu neugodnu naviku predstavlja bušenje listova širokolisnih biljaka, što se može u nekoj mjeri spriječiti ako im se ponudi kuhano zeljasto povrće. Pri hranjenju i uzbuđenju proizvode interesantne kliktajuće zvukove.
Klaun botije su vrlo društvene jatašice i u akvarijumu se moraju držati u grupi od najmanje šest primjeraka. Usamljene ribe će se osjećati nesigurno, skrivati se i odbijati hranu, te na kraju uginuti. Jato čine razigrane jedinke, među kojima postoji složeni društveni odnos. Ribe će se plašljivo sakrivati u šupljinama između kamenja i panjeva, u uglovima kad ovih nema, ako u akvarijumu nema dovoljno bilja i sjenovitih mjesta. Klaun botije su nevjerovatno inteligentne: pomno prate pokrete drugih riba u akvarijumu i oponašaju ih. Vlasnike će iznenaditi i načinom na koji spavaju - spavaju zajedno na dnu, nepomično ležeći okrenute na bok, zbog čega se mogu činiti mrtvima.
U akvarijumu nisu nikada izmriještene i zbog toga ne postoje varijeti ove vrste.
Ljudi neupoznati sa ovom interesantnom ribom uglavnom je kupuju kada imaju problema sa puževima. Budući vlasnici moraju biti spremni ovim jatašicama omogućiti akvarijum pristojne zapremine, sa obzirom na to da klaun botije u akvarijumskim uslovima narastu u do 30 cm i u prosjeku žive 20 godina.
Kataklysm
Kataklysm je kanadski death metal bend iz Montreala.
O grupi
Osnovana je 1991 godine, te je prvi pjevač bio Sylvain Houde kojeg je 1998 zamijenio dotadašnji basista Maurizio Iacono. Također su par puta mijenjali bubnjara, sadašnji je Max Duhamel koji je bio u bendu još 1993, no zbog ozljede ga je morao privremeno napustiti. Bend svoju muziku naziva "northern hyperblast", te često u pjesmama koriste poznate citate iz filmova. Do sada su objavili deset studijskih albuma, zasada posljednji Heaven's Venom u augustu 2010. Svi članovi, zajedno sa basistom Françoisom Mongrainom i klavijaturistom Jonathanom Leducom članovi su Iaconovog sporednog benda Ex Deo.
Hajkova pobuna protiv Bela
Pobuna Hajjka protiv Bela, poznato još kao Herojska bitka — Bitka bogova (titana, divova) - pobuna, koju je mitologijski praroditelj Armena Hajk (ili Ajk) podignuo protiv Hera Bela, koji je htio objediniti sve narode. Gevont Ališan u 19. vijeku, dao je približni datum Hajkovog dolaska u Armeniju, oko 2492 godine p. n. e, sa kojom i počinje armensko tisučljeće.
NGC 5027
NGC 5027 (također poznat kao IRAS 13108+0619, MCG 1-34-10, PGC 45936 i UGC 8297) je prečkasta spiralna galaksija koja je udaljena oko 325 miliona sg od Zemlje i nalazi se u sazviježđu Djevica. Najveći prečnik je 1,20 (114 hiljade sg) a najmanji 1,1 uglovnih minuta (104 hiljade sg). Prvo otkriće je napravio John Frederick William Herschel 17. aprila 1830. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Jessica Alba
mini|desno|165p|Jessica Alba Jessica Marie Alba rođena 28. aprila 1981. godine u Pamoni, Kalifornija, SAD), je američka glumica.
Odgojena je u vojnoj porodici, koja je bila u stalnom pokretu. Jessica je postala zaljubljenik u sport, te je mučila svoje učitelje, djeda i baku svojim nasilničkim ponašanjem. Mornarička karijera njenog oca je odvela njenu porodicu u Biloxi, Mississipi, te u Del Rio, Texas (država), prije nego su se nastanili u Kaliforniji.
Jessica Alba je glumica preko 10 godina, već od male uloge Gail u porodičnoj avanturističkoj komediji Camp Nowhere iz 1994. godine, pa sve do visoko popularne, ali na žalost otkazane naučno-fantastične serije Dark Angel televizijske kompanije Fox, od 2000. do 2002. godine.
Njen otac je meksikanac, a majka francuskog i danskog porijekla.
Stripoteka
Stripoteka je srbijanski strip magazin u izdanju Marketprinta iz Novog Sada. Magazin je izlazio na prostoru bivše Jugoslavije u periodu između 1969. i 1991. godine. Ponovo je pokrenuta 1999. godine i još uvijek izlazi, a nekadašnji slogan iz zaglavlja — Jugoslovenska strip revija, promijenjen je u Revija svetskih stripova. Do danas je, uz kraće i duže prekide, izišlo više od 1000 brojeva.
Historija
Stripoteka je prvi put izišla 1969. godine pod imenom Stripoteka Panorama. Pokrenuta je kao specijalno mjesečno izdanje nedjeljne strip revije Panorama, nakon što se ova ugasila. Za razliku od Panorame koja je donosila stripove u nastavcima, Stripoteka je sadržavala kompletne epizode stripa. Koncepcija stripa se vremenom mijenjala, kao i dinamika izlaženja. Uvedeno je objavljivanje više različitih stripova u jednom broju. Akcenat je uglavnom bio na francusko-belgijskom stripu, ali su objavljivani i radovi italijanskih, španskih, britanskih i nekolicine kineskih autora.
Mac OS X Snow Leopard
Mac OS X Snow Leopard (verzija 10.6) jeste sedmo i sadašnje glavno izdanje Mac OS X-a, Appleovog desktop i server certificiranog Unix operativnog sistema. Snježni Leopard je javno predstavljen 8. juna 2009 na Appleovom WDCu. Dana 28. augusta 2009, on je izdan u prodaju u cijelom svijetu i također je dostupan za kupnju sa Appleove web stranice i u svojim maloprodajnim trgovinama po cijeni od 29 US $ za licencu od jednog korisnika.
Kao rezultat niske cijene, početna prodaja Snježnog Leoparda je znatno veća od svojih prethodnika. Izdavanje Snježnog Leoparda dolazi gotovo dvije godine nakon uvođenja Mac OS X v10.5 "Leopard"a, drugo najduže razdoblje između uspješnih Mac OS X izdanja. Za razliku od ranijih verzija Mac OS Xa, ciljevi sa Snježnim Leopardom su poboljšane performanse, veća efikasnost i smanjenje svoje ukupne memorije korištene od jednog programa. Dodavanje novih krajnjih korisničkih osobina nije bio primarni cilj. Velik dio softvera u Mac OS X opsežno je ponovo pisan za ovo izdanje, kako bi u potpunosti iskoristili moderni Macintosh hardver. Novi programerski okviri, kao što je OpenCL, stvoreni su, dopuštajući softverskim razvijateljima korištenje grafičkih karti u svojim aplikacijama. To je ujedno i prvo Mac OS izdanje od uvođenja sistema 7.1.2 koji ne podržava PowerPC arhitekturu, pošto se Apple sada namjerava fokusirati na trenutne linije Intel-baziranih proizvoda.
NGC 2028
NGC 2028 (također poznat kao ESO 56-SC152) je otvoreno zvjezdano jato i nalazi se u sazviježđu Sto. Prvo otkriće je napravio John Frederick William Herschel 12. novembra 1836. godine.
Mac OS X Snow Leopard
Sistemski zahtjevi
Apple navodi sljedeće osnovne sistemske zahtjeve za Snježnog Leoparda: Dodatni preduvjeti za korištenje određenih osobina: Snježni Leopard ne podržava PowerPC-bazirane Macove (npr. Power Mace, PowerBooke, iMacove (G3-G5), sve eMacove, plus Mac mini februarsko izdanje iz 2006 i Power Mac G4 Cube), iako su PowerPC aplikacije podržane preko Rosettae, koja je sada dio opcionalne instalacije.
Upotreba na nepodržanom hardveru
Neki od načina korištenja 10.6 Snježnog Leoparda na određenom nepodržanom hardveru su otkriveni. Korisnici koji imaju pristup podržanom hardveru su instalirali Snježni Leopard na podržanoj mašini i onda jednostavno prebacili tvrdi disk na nepodržanu mašinu. Alternativno, instalacijski DVD Snježnog Leoparda se može pokrenuti na podržanom Macu, a zatim instalirati na nepodržanom Macu putem Firewireovog Target Disk Modea.
Budući da je Apple prešao na korištenje Intelovih procesora u svojim računalima, OSx86 projekt je razvio i sada također omogućava Mac OS X Tigar i Leopard da se instalira i pokrene uspješno na ne-Apple x86 računalima, ali u suprotnosti sa Appleovim licencnim ugovorom za OS X. Razni instalacijski procesi mogu se koristiti, a najčešće se koristiti izmijenjen Darwinov bootloader obično poznat kao "Boot 132" osmišljen kako bi prevarili prodajni, ili vanilija, operativni sistem da misle da se koriste na EFI-baziranom Macu. Ova metoda instalacije omogućava korištenje nepromijenjenog Apple instalacijskog DVD-a i ažuriranje operativnog sistema s ugrađenom alatkom Software Update, ali će raditi samo na Intel Core-baziranim računalima, osim ukoliko nije dodan modificiran kernel na boot cd-u. Modificirani instalacijski DVDovi također su dostupni ilegalno koje nude više zastarjelih pristupa instalacije. Hardverski uređaj sposoban da bude priključen na matičnu ploču PC-a je također izdat, EFI-X, omogućujući skoro istu funkciju kao i izmjenjeni bootloader Darwina.
Licenca
Snježni Leopard je dostupan kao nadogradnja za Intel-bazirana Macintosh računala. Single-user licenca i "Obiteljski paket" licenca za najviše pet računala su dostupni. Za kvalificirana Mac računala kupljena nakon 8. juna 2009 Apple nudi sniženu cijenu kroz svoj "up to date" program pod uvjetom da je vaša narudžba faksom ili poštom poslata do 26. decembra 2009. Iako je dozvola za samostalnu maloprodajnu verziju sistema Snježni Leopard ograničena kao nadogradnja za korisnike Mac OS X 10.5 "Leopard", firma je priznala da ne postoji tehnička prepreka koja spriječava izravnu nadogradnju sa Mac OS X 10.4 "Tiger . Preporučena nadogradnja po Appleu za OS X" Tigar "je kroz trenutno izdanje" Mac Box Set ", koje uključuje Mac OS X Snježni Leopard, iLife '09 i iWork '09.
Postoje tri licence dostupne. Te licence se razlikuju u svojim zahtjevima za pre-instalirane verzije Mac OS X.: U skladu s uvjetima i odredbama ove licence, odobrava vam se ograničena ne-ekskluzivna licenca za instalaciju, korištenje i pokretanje jedne (1) kopije Apple Softvera na jednom Apple računalu s tim da računalo ima ispravno licenciranu kopiju Mac OS X Leoparda već instaliranu na računalu.
"U skladu s uvjetima i odredbama ove Licence ... vam se odobrava ograničena ne-ekskluzivna licenca za instalaciju, korištenje i pokretanje jedne (1) kopije Apple Softvera na jednom Apple računalu."